تفسیر صدیقی

تفسیر صدیقی قرآن مجید کی اردو زبان میں اہم تفسیر ہے۔
 مفسر 
اس تفسیر کے مفسر شمس المفسرین،بحر العلوم، خادم القرآن محمد عبد القدیر صدیقی قادری حسرت ہیں جو پروفیسر و صدر شعبہ دینیات جامعہ عثمانیہ سلطنت حیدر آباد دکن رہے ہیں۔ اردو تفاسیر ،مرتبہ جمیل نقوی ،صفحہ41 ، مقتدرہ قومی زبان اسلام آباد 1992ء  

 تفسیر کا تعارف 
مولانامحمد عبد القدیرحسرت صدیقی قادری حیدر آبادی کی تفسیر صدیقی کل چھ جلدوں پر مشتمل حیدرآباد دکن سے طبع ہوئی ہے یہ تفسیر پہلی مرتبہ 1956ء میں شائع ہوئی اس میں یہ ثابت کیا گیا ہے کہ حدیث کی تمام کتابیں اور آئمہ کے مذاہب سب قرآن ہی سے ماخوذ ہیں علاوہ ازیں اس میں اختلافی مسائل پر معترضین کے لیے مدلل جوابات ملتے ہیں دیگر اہم مسائل مثلا سود دارالحرب ،سرمایہ داری ، اشتراکیت اور غلامی جیسے موضوعات پر بھی تفصیلی اظہار خیال موجود ہے اس تفسیر میں تنسیخ آیات کے مسئلہ کی تحقیق بھی شامل ہے اور تمام احکام قرآن کی تفصیل بھی موجود ہے ۔حاصلات تفسیر صدیقی ،محمد عبد الاحد صدیقی ،ناشر مکتبہ تعمیر انسانیت غزنی سٹریٹ اردو بازار لاہور 

 امتیازی خصوصیات 
 1۔ تفسیرصدیقی، سلیس اردو زبان میں اپنے طرز کی منفرد تفسیر ہے اس تفسیر کی خصوصیات میں قواعد تجوید اختصار کے ساتھ خصوصی علامات کے ذریعے ظاہر کیے گئے ہیں
 2۔ تفسیر کی سب سے اہم اور دلچسپ خصوصیت یہ ہے کہ اس کا ترجمہ اور تفسیر عام فہم سلیس اردو میں ہے جس میں اس بات کا خیال رکھا گیا ہے کہ خود عربی سے قرآن کو سمجھا جائے ۔
 3۔ ترجمہ میں اس بات کا لحاظ رکھا گیا کہ اصل لفظ اور مادہ جس سے مشتق ہے اسے بیان کر دیا جائے۔
 4۔ معترضین کے اعتراضات اس انداز میں بیان کیے گئے کہ کسی کا شخصی نام ظاہر ہونے نہیں پاتا اور مسئلہ کی تحقیق بھی ہو جاتی ہے ۔
 5۔اس تفسیر میں تصوف اور علم اخلاق کے مسائل سہل ترین طریقہ سے بیان کر دیے گئے ایک کوشش کی گئی کہ تمام مسائل قرآن کے ضمن میں معلوم ہوں ۔
 6۔ اس بات کی کوشش کی کہ ایک آیت کو دوسری آیت سے جو ربط ہے اس کو بیان کیا جائے محذوفات و مقدرات بھی ظاہر کر دیے گئے اس امر کو خاص طور پر ملحوظ رکھا گیا کہ قرآن کو سمجھنا غیر قرآن پر موقوف نہیں۔ تفسیر صدیقی ،ناشر حسرت اکیڈمی پبلیکیشنز صدیق گلشن بہادر پورہ حیدرآباد 

 حوالہ جات 

زمرہ:اردو تفاسیر قرآن